Бежанци отказват заплати от 1200 лева у нас, били им малки

Български фирми предлагат добре платена работа на бежанците, но те отказват дори 1200 лева заплата. Това съобщи заместник- министърът на вътрешните работи Красимир Ципов след заседанието на ресорната парламентарна комисия.



Той обясни, че над 50 фирми са заявили желание да дадат работа на бежанец. "Условията, които им се предлагат са нелоши - дава им се работа срещу средната работна заплата за страната. На места се предлагала заплата в размер 1000-1200 лева, като краварник в Сливница търси животновъди срещу 1200 лева заплата", обясни Ципов.

Фирмите търсят сред бежанците шофьори, заварчици, шивачки, земеделски производители, животновъди. Все пак някои бежанци се съгласяват на работа. Така например, голяма шивашка фирма в Петрич си е наела шивачки от мигрантите, работници е намерил и ресторант за дюнери. Като цяло обаче, не повече от 5% от бежанците са започнали работа, а държавните органи на този етап не могат да ги накарат насила да работят или учат.